Държавен вестник, бр. 84, 2010 г., стр. 7

БРОЙ  84	
Д Ъ Р Ж А В Е Н  В Е С Т Н И К 	
СТР.  7  
(2) За въпросите, по които трябва да внесе 
писмени доклади пред надзорния съвет, изпълни­
телният съвет трябва да бъде уведомен най-малко 
3 работни дни преди заседанието.
Чл. 14. (1) За всяко заседание на надзорния 
съвет се води протокол, който се подписва от 
присъствалите членове.
(2) Протоколите се съставят в два еднакви 
екземпляра от определен от надзорния съвет 
служител по ал. 3 и се завеждат по отделна 
партида в специален регистър на агенцията. Те 
се съхраняват от същия служител и от дирекция 
„Обща администрация“.
(3) Работата на надзорния съвет се подпомага 
експертно-технически от четирима служители, 
чиито задачи се определят с решение на над­
зорния съвет.
Чл. 15. (1) По въпросите от своята ком­
петентност надзорният съвет се произнася с 
решения, които се мотивират.
(2) Решенията на надзорния съвет се приемат 
с обикновено мнозинство от присъстващите на 
заседанието негови членове. При равен брой 
на гласовете „за“ и „против“ едно решение то 
се счита за отхвърлено.
(3) Решенията на надзорния съвет по чл. 16, 
т. 5, 10 – 14 се считат за приети, ако за тях са 
гласували не по-малко от четирима от него­
вите членове.
(4) Преписи от решенията на надзорния съвет 
се предоставят на изпълнителния съвет до един 
работен ден от подписването на протокола, с 
който са били взети.
(5) Решенията на надзорния съвет се съ­
общават от изпълнителния съвет писмено на 
заинтересуваните лица и/или органи до 5 ра­
ботни дни от приемането им.
(6) Всеки член на надзорния съвет, гласувал 
„въздържал се“ или „против“ взето решение, 
оформя особеното си мнение писмено в про­
токола от съответното заседание или като 
отделно приложение, което е неразделна част 
от протокола.
Чл. 16. Надзорният съвет:
1. контролира дейността на агенцията;
2. изготвя и представя пред Народното 
събрание 6-месечни и годишни отчети за осъ­
ществяването на процеса на приватизация и 
следприватизационния контрол;
3. утвърждава проекта на устройствен пра­
вилник на агенцията и го представя за приемане 
от Министерския съвет;
4. одобрява проекта на бюджет на агенцията, 
както и отчета за изпълнението на годишния 
план за работа на агенцията;
5. одобрява приватизационните сделки, 
чиято стойност е над 500 хил. лв., сключени 
чрез публично оповестен конкурс или публичен 
търг, относно тяхната законосъобразност и за 
съответствието им с одобрените от Народното 
събрание стратегии по чл. 3, ал. 9 ЗПСК;
6. утвърждава общи правила и условия за 
назначаване, работната заплата и допълнител­
ното материално стимулиране на служителите 
на агенцията при спазване на закона и подза­
коновите нормативни актове;
7. приема тримесечните и годишните от­
чети на изпълнителния съвет за дейността на 
агенцията;
8. одобрява предложението на агенцията 
по чл. 11 ЗПСК преди внасянето му в Минис­
терския съвет;
9. утвърждава годишните планове за работа 
на агенцията съгласно чл. 6, ал. 1 ЗПСК;
10. одобрява договорите за възлагане на 
трети лица на процесуално представителство;
11. одобрява договорите с трети лица – кон­
султанти, за възлагане на цялостно консултиране 
на агенцията във връзка с приватизацията на 
обект, подлежащ на приватизация;
12. одобрява договорите за възлагане на 
инвестиционни посредници подготовката и 
сключването на приватизационните сделки с 
определен метод за продажба публично пред­
лагане;
13. одобрява сключването на споразумения 
за разсрочване на поети с приватизационни 
договори задължения;
14. одобрява сключването на спогодби за 
разсрочване на вземания за неустойки, присъ­
дени с влезли в сила решения;
15. одобрява методика за отчитане на дого­
ворните ангажименти;
16. произнася се по проектите на решения 
на агенцията, внесени от изпълнителния съвет;
17. одобрява правилата за документооборо­
та на агенцията, включително за работата на 
служебния архив;
18. изпълнява и други функции и правомощия, 
произтичащи от нормативни актове.
Чл. 17. (1) Надзорният съвет дава указания 
на изпълнителния съвет по прилагането на 
закона и подзаконовите нормативни актове. 
Указанията съдържат мотиви.
(2) За изпълнение на своите функции по 
чл. 16, т. 1 надзорният съвет:
1. получава ежемесечна справка за хода на 
подготовката и сключването на приватизаци­
онните сделки;
2. получава ежемесечна справка за дейността 
по осъществяване на следприватизационния 
контрол;
3. може да изисква от изпълнителния съвет 
или от отделни негови членове писмено или 
устно да докладват за състоянието на подго­
товката и обстоятелствата, свързани с всяка 
приватизационна сделка от компетентността на 
агенцията, и за дейността по осъществявания 
следприватизационен контрол.